open-index/open-wikipedia-markdown huggingface dataset:
Rovienky

**Rovienky**, **Dolina Rovienok**, **Dolina Rovienky**, nesprávne  *Rovienková dolina*, (, , ) je bočná dolina Bielovodskej doliny vo Vysokých Tatrách. Tiahne sa v dĺžke  na ploche  spod hlavného hrebeňa Vysokých Tatier od Malého Javorového štítu po Svišťový štít. Zo strán je ohraničená rázsochou Širokej a vedľajším severozápadným hrebeňom Svišťového štítu.

## Názov
Je ľudového pôvodu. Poukazuje na plošinky, ktoré sú v doline. Poliaci rozlišujú štyri časti doliny. *Lapszańskie Ogrody* (Lapšanské záhrady), *Skrajne Rówienky* (Predné Rovienky), *Pośrednie Rówienki* (Prostredné Rovienky), *Zadnie Rówienki* (Zadné Rovienki).

## Okolie
Dolinu ohraničuje na severnej strane hrebeň začínajúci sa Štítom nad Zeleným, na východe Malým Javorovým štítom, na juhovýchode Hranatou vežou (za ktorými je Veľká Studená dolina) a na juhu Svišťovým štítom (rozdeľuje Veľkú Studenú dolinu a Svišťovú dolinu), z ktorého na západ vybieha hrebeň *Svišťových veží*. V hornej časti doliny je Rovienkové pleso

## Turistika
Do doliny nevedie turistický chodník. Je chránenou prírodnou rezerváciou.

## Zaujímavosť
Dolinu navštevovali už v 17. storočí hľadači pokladov. Neskôr tam pásli ovce. Na konci 19. storočia sa tu objavovali lovci kamzíkov. V medzivojnovom období sa v doline objavovali lyžiari.

## Referencie

## Iné projekty

## Externé odkazy
*Rovienky 
*Fotografia doliny Rovienky
*Poloha na turistickej mape

Kategória:Doliny Vysokých Tatier
Kremenčuk

**Kremenčuk** (; ) je mesto v strednej časti Ukrajiny a významné priemyselné centrum Poltavskej oblasti. Nachádza sa na brehu rieky Dneper, dôležitý riečny prístav. Má rozlohu 92 km² a žije tu okolo 225-tisíc obyvateľov.

## Dejiny
Mesto vzniklo v 16. storočí. V roku 1638 bolo opevnené. Od roku 1802 sa Kremenčuk stal újazdným mestom Poltavskej gubernie.

25. marca 1918 mesto obsadili rakúsko-uhorské a nemecké vojská. Počas ruskej občianskej vojny prechádzalo často z rúk do rúk. 30. novembra 1918 ho ovládli národné ukrajinské vojská atamana Symona Petľuru. 1. februára 1919 ho obsadili boľševici, následne 10. augusta bielogvardejské vojská generála Denikina a napokon 20. decembra opäť boľševici.

V medzivojnovom období sa v meste rozvíjal priemysel. Po nacistickom vpáde bolo okupované od 3. septembra 1941 do 29. septembra 1943. Vzhľadom na mosty bolo strategickým cieľom obidvoch bojujúcich strán. Počas bojov o prechody cez Dneper v okolí mesta prebiehali ťažké boje.

Počas rusko-ukrajinskej vojny 27. júna 2022 zasiahla nákupné centrum Amstor v Kremenčuku ruskou stranou vystrelená raketa Ch-22, ďalšia zasiahla asi 0,5 km vzdialenú továreň na výrobu cestných strojov Kredmaš. V nákupnom centre a jeho okolí v dôsledku výbuchu a následného požiaru zahynulo najmenej 20 ľudí a desiatky ďalších boli ťažko zranených. Zásah obchodného centra bol pravdepodobne dôsledkom použitia nepresných striel určených na boj proti lietadlovým lodiam.

## Referencie

## Iné projekty

Kategória:Mestá na Ukrajine
Kategória:Geografia Poltavskej oblasti
Fojtecký mokřad

**Fojtecký mokřad** je prírodná pamiatka ev. č. 2210 neďaleko obce Mníšek v okrese Liberec. Oblasť spravuje AOPK ČR Správa CHKO Jizerské hory.

## Ochrana
Predmetom ochrany je kvalitná mokraďová vegetácia s hojným výskytom obzvlášť chráneného druhu vachty trojlistej a nátržnice močiarnej, priľahlá mokraďová lúka s výskytom zvlášť chránených druhov vstavačovca májového a Fuchsovho.

## Referencie


## Pozri aj
* Zoznam chránených území v okrese Liberec

## Externé odkazy
* Vyhláška Správy CHKO Jizerské hory o zriadení chráneného územia

## Zdroj

Kategória:Chránené územia v okrese Liberec
Kategória:Chránená krajinná oblasť Jizerské hory
Kategória:Mokrade v Česku
Kategória:Povodie Lužickej Nisy
Theodota z Élidy

**Theodota** (*Theodota*) bola olympijská víťazka v tethrippe žrebcov v roku 84 pred Kr.

Theodota, dcéra Antifana z Élidy, bola na 174. olympijských hrách korunovaná olivovým vencom za víťazstvo v tethrippe žrebcov (v pretekoch na voze so štvorzáprahom žrebcov). V Olympii sa táto disciplína zaviedla na 99. hrách v roku 384 pred Kr. Ženy boli vylúčené z účasti na olympijských hrách pokiaľ sa to týkalo atletických disciplín. V jazdeckých disciplínach to však bolo iné. Tam si olympijský veniec odniesol vždy majiteľ koňa alebo záprahu (v tomto prípade majitelia), a preto nebolo prekážkou, aby tým majiteľom bola aj žena. Vozataj, ktorý pretekal, ostával zväčša anonymný.
 
Olympijské víťazstvo Theodoty je uvedené na kamennom podstavci objavenom severozápadne od olympijského Pelopiona. Je to jeden z nápisov (*IvO 198 až  IvO 206*, IvO = W. Dittenberger a K. Purgold, nápisy Olympia, Berlin 1896.) na spoločnom podstavci (nezachovaného sochárskeho diela) detí a  vnukov élidského chovateľa koní Filista (Theodota, Strogién, Télemachos, Praxagoras, Timareta, Filistos a Filonikos), ktorí dosiahli olympijské víťazstvá v jazdeckých disciplínach v rokoch 84 až 76 pred Kr.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci z Élidy
Klečoviště na Smrku

Prírodná pamiatka **Klečoviště na Smrku** je jedným z dvoch miest, kde sa vyskytuje borovica horská na sutinovom podklade v Jizerských horách, západne od vrcholku kopca Smrk. Rastie tu tiež brusnica čučoriedková a žije tu niekoľko zaujímavých druhov chrobákov - napríklad bystruška *Trechus amplicollis* a drobčíky *Coryphium angusticolle*, *Stenus glacialis* a *Leptusa sudetica*. Lokalita je ťažko prístupná, hoci sa nachádza len asi 100 m od *Věžného chodníka* a jeho odbočky k modro značenej trase do Nového Mesta pod Smrkem, nevedie k nej žiadny chodník a okolie je silne zarastené smrečinou a borievčím.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Vyhláška Správy CHKO Jizerské hory o zriadení chráneného územia
* Dvojstrana o maloplošných chránených územiach Libereckého kraja  (formát PDF)

## Zdroj

Kategória:Chránené územia v okrese Liberec
Kategória:Chránená krajinná oblasť Jizerské hory
Kategória:Lázně Libverda
Anna Kotočová

**Anna Kotočová**, rod. **Janoštinová**, (* 6. apríl 1968, Trstená) je bývalá slovenská basketbalistka, reprezentantka Česko-Slovenska a Slovenska.

## Kariéra
V roku 1990 vyhrala v drese Slávie PF Banská Bystrica česko-slovenskú ligu, bol to historicky prvý titul pre slovenský klub. V lige odohrala šesť sezón (19841990), nastrieľala 2 613 bodov. Od roku 1990 pôsobila vo Francúzsku v klube BAC Mirande a od roku 1994 v CJM Bourges. S týmto klubom sa stala šesťnásobnou majsterkou krajiny, trikrát vyhrala Euroligu a raz Pohár Liliany Ronchettiovej. Jej prednosťami boli výborné bránenie, pozičná hra a doskakovanie.

Česko-Slovensko reprezentovala v rokoch 1985 až 1992, odohrala 203 medzištátnych zápasov. Od roku 1993 reprezentovala Slovensko. Zúčastnila sa troch olympiád, štartovala na štyroch majstrovstvách sveta a na ôsmich majstrovstvách Európy. Na svetových šampionátoch obsadila s družstvom Česko-Slovenska dvakrát štvrté miesto, s reprezentáciou Slovenska bola na MS 1994 piata. Na majstrovstvách Európy získala dve strieborné a jednu bronzovú medailu, štyrikrát obsadila s družstvom štvrtú priečku.

V roku 2000 vyhrala anketu o *Najlepšiu basketbalistku Slovenska v 20. storočí*.

## Úspechy
* Oympijské hry
:1988 – **8.** 1992 – **6.** 2000 – **7.**
* Majstrovstvá sveta
:1986 – **4.**, 1990 – **4.**, 1994 – **5.**, 1998 – **7.**
* Majstrovstvá Európy
: 1989, 1997
: 1993
* 15px víťazka Euroligy: 1997, 1998, 2001
* 15px víťazka Pohára Liliany Ronchettiovej: 1995

## Ocenenia
* *Basketbalistka 20. storočia na Slovensku*
* *Najlepšia basketbalistka Slovenska* (1987, 1988, 1997, 2000)
* Členka *Siene slávy slovenského basketbalu* (2023)

## Referencie


## Externé odkazy
* Anna Kotočová-Janoštinová na sports-reference.com
* Anna Kotočová-Janoštinová na fiba.com

Kategória:Slovenské basketbalistky
Kategória:Slovenskí olympionici
Kategória:Česko-slovenskí olympionici
Kategória:Členovia Siene slávy slovenského basketbalu
Kategória:Osobnosti z Trstenej
Vlčí louka

Prírodná pamiatka **Vlčí louka** bola vyhlásená v roku 1965 na rozlohe 5,87 ha na ochranu jedného z najvyššie položených vrchovísk v Jizerských horách.

## Poloha
Chránené územie leží na južnom svahu Smědavskej hory v nadmorskej výške 1020 až 1025 m v katastri mesta Hejnice v okrese Liberec, v južnom smere od obce.

Lokalita je porastená borovicovým porastom. Rastie tu rosička okrúhlolistá, andromédka sivolistá, kľukva močiarna, ostrica málokvetá, sitina kostrbatá a šucha čierna. Žije tu tetrov hoľniak a vretenica severná.

Neďaleko pamiatky na juhu sa nachádzajú ďalšie prírodné pamiatky U posedu, Klečové louky, Na kneipě a prírodná rezervácia Prales Jizera.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Vyhláška Ministerstva školstva a kultúry o zriadení chráneného územia
* Dvojstrana o maloplošných chránených územiach Libereckého kraja 

## Zdroj

Kategória:Chránené územia v okrese Liberec
Kategória:Lúky v Česku
Kategória:Chránená krajinná oblasť Jizerské hory
Kategória:Povodie Smědej
Kategória:Hejnice
Kodešova skála

**Kodešova skála** je zachovalý čadičový skalný masív so stĺpcovitou odlučnosťou a vzácnym vejárovitým usporiadaním stĺpcov v obci Heřmanice na Frýdlantsku. Skala bola odkrytá ťažobnou činnosťou v dávno zaniknutom Gothovom lome. Tento masív je pozostatkom lávového prúdu, ktorý pravdepodobne tiekol z Kodešovho vrchu v Heřmaniciach, čo je zvyšok po sopke nachádzajúci sa vo vzdialenosti asi 1,2 kilometra severozápadne od Kodešovej skaly. Tenké čadičové stĺpce sa smerom nahor mierne rozbiehajú do strán a tvoria tak akúsi skamenenú kyticu. Skala je porastená listnatým dubohrabovým hájom, v ktorého podraste rastie ľalia zlatohlavá (*Lilium martagon*), pľúcnik tmavý (*Pulmonaria obscura*) a bršlen európsky (*Euonymus europaea*).

Dňa 1. februára 1997 bola skala vyhlásená prírodnou pamiatkou. Jej územie má rozlohu 0,11 ha a leží v nadmorskej výške 320 až 330 m. Priamo ku skale vedie modrá turistická značka. Priamo pri skale je v prevádzke tiež reštaurácia.

Skala je pomenovaná po frýdlantskom učiteľovi Otakarovi Kodešovi. Tento pomocník Stráže obrany štátu tu bol v roku 1938 zastrelený príslušníkom sudetonemeckého oddielu.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Nariadenie Okresného úradu v Liberci o zriadení chráneného územia

## Zdroj

Kategória:Chránené územia v okrese Liberec
Kategória:Skalné útvary v Česku
Kategória:Kamenné organy
Kategória:Frýdlantská pahorkatina
Kategória:Frýdlantsko
Kategória:Heřmanice (okres Liberec)
Prvých 100

***Prvých 100*** (angl. The 100) je americký post-apokalyptický sci-fi televízny seriál, ktorý vysielala stanica The CW od 19. marca 2014 do 30. septembra 2020. Seriál vysiela na Slovensku televízia Dajto. Seriál je založený na rovnomennej knihe od spisovateľky Kass Morgan. 

Seriál sleduje skupinu teenagerov (Clarke, Bellamy, Octavia, Jasper, Monty, Raven, Finn, Murphy, Wells a iní), ktorí sa ako prví ľudia vrátia na Zem po devastujúcej nukleárnej katastrofe. Taktiež sa seriál sústreďuje aj na Clarkinu matku Abby, Wellsovho otca kancelára Theloniusa a člena rady na Arche Marcusa. Neskôr sa ale zistí že na Zemi žijú ľudia – pozemšťania, ktorí neušli pred apokalypsou na Archu do vesmíru, ale zostali na Zemi. Bellamyho sestra sa zamilovala do pozemšťana Lincolna, ktorý je kvôli tomu považovaný za zradcu.

## Postavy
* Eliza Jane Taylor ako Clarke Griffin
* Paige Turco ako Dr. Abigail "Abby" Griffin
* Thomas McDonell ako Finn Collins
* Eli Goree ako Wells Jaha
* Bob Morley ako Bellamy Blake
* Marie Avgeropoulos ako Octavia Blake
* Kelly Hu ako Callie "Cece" Cartwig
* Christopher Larkin ako Monty Green
* Devon Bostick ako Jasper Jordan
* Isaiah Washington ako Thelonious Jaha
* Henry Ian Cusick ako Marcus Kane
* Lindsey Morgan ako Raven Reyes
* Ricky Whittle ako Lincoln
* Richard Harmon ako John Murphy

## Série a časti

### 1. séria (2014)

### 2. séria (2014 – 2015)

### 3. séria (2016)

### 4. séria (2017)

### 5. séria (2018)

### 6. séria (2019)

### 7. séria (2020)

## Referencie


## Externé odkazy
* 
* 

Kategória:Televízne seriály USA
Kategória:Televízne seriály z roku 2014
Kategória:Televízne seriály The CW
Your Possible Pasts

**„Your Possible Pasts“** (nesprávne označená **„Your Impossible Pasts“** na rádiovom promo singli)  je skladba z albumu *[[The Final Cut]]*, ktorý vydala britská hudobná skupina Pink Floyd v roku 1983.  

## Pozadie
„Your Possible Pasts“ ako aj mnoho ďalších skladieb z albumu *The Final Cut*, sú prerobené verzie zamietnutých skladieb, ktoré sa mali nachádzať na predošlom albume *[[The Wall]]* (1979).  

Napriek tomu, že táto skladba sa nenachádza na albume *The Wall*, text refrénu sa objavil vo filme *[[Pink Floyd: The Wall|The Wall]],* kde ho hlavná postava, Pink, čítal medzi skladbami „Waiting for the Worms“ a „Stop“. 
## Obsadenie
* Roger  Waters - basgitara, akustická gitara, páskové efekty, zvukové efekty, spev
* David Gilmour - elektrická gitara
* Nick Mason - bicie
spolu s:
* Michael Kamen - elektrické piáno a orchestrácie
* Andy Bown - Hammond organ
* Ray Cooper - perkusie

## Referencie

Kategória:Piesne skupiny Pink Floyd
Nikanor

**Nikanor** alebo **Nikanór** (*Nikanor*, iný prepis: *Nikanór*, ) môže byť:
* v klasickej dobe: 
** poručník Aristotela po smrti jeho otca Nikomacha, pozri Nikanor zo Stageiry,
* v helénistickej dobe: 
** macedónsky veliteľ za vlády Alexandra Veľkého, pozri Nikanor (syn Parmenióna),
** druh, priateľ Alexandra Veľkého, pozri Nikanor (hétairos),
** námorný veliteľ za vlády Alexandra Veľkého, pozri Nikanor (nauarchos),
** satrapa Médie za vlády Antigona I., pozri Nikanor (satrapa),
** veliteľ vojska za vlády macedónskeho vládcu Filipa V., pozri Nikanor (3. stor. pred Kr.),
** veliteľ vojska Antiocha IV., vládcu Seleukovskej ríše, pozri Nikanor (2. stor. pred Kr.),
** grécky gramatik, pozri Nikanor z Kyrény,
** grécky gramatik, pozri Nikanor z Kosu,
*v rímskej dobe:
** syn filozofa Areia, priateľ rímskeho cisára Augusta, pozri Gaius Iulius Nicanor ,
** vojenský tribún za vlády cisára Vespaziána, pozri Nicanor (vojenský tribún) ,
** olympijský víťaz v roku 89, pozri Nikanor z Efezu ,
** diakon a mučeník v 1. storočí, pozri Nikanor (diakon), 
** grécky gramatik v 2. stor., pozri Nikanor z Alexandrie.

**Nikanor** môže byť aj:
* alexandrijský ortodoxný patriarcha v rokoch 1866 – 1869, pozri Nikanor (patriarcha),
* švédsky románopisec, vlastným menom Niclas Lundkvist, pozri Nikanor Teratologen.
Maďari na Ukrajine

thumb|Etnické zloženie Zakarpatskej oblasti v roku 2001.

V roku 2001 žilo na území Ukrajiny **156** **600** Maďarov. Z toho 96,7 % (151 500) tvorilo kompaktné osídlenie v Zakarpatskej oblasti pri hraniciach s Maďarskom, ktorá bola v minulosti súčasťou Uhorského kráľovstva. Prevažná časť zakarpatských Maďarov (62 %) žije na vidieku, v dedinách Berehovského, Vynohradivského, Mukačevského a Užhorodského rajónu. Zvyšok žije v meste Berehovo (maď. *Beregszász -* 48 % obyvateľstva), Mukačevo (maď. *Munkács -* 9 %), Užhorod (maď. *Ungvár -* 7 %) a Vynohradiv (maď. *Nagyszőllős -* 14 %). 2/3 zakarpatských Maďarov vyznáva kalvinizmus, zvyšok sú pravoslávni a katolíci. Maďarský jazyk je dobre zachovaný. Ako svoj materinský ho uviedlo 95,4 % zakarpatských Maďarov (144 500 osôb), ukrajinčinu uviedlo ako svoj materinský jazyk 3,4 % Maďarov (5 150 osôb) a ruský jazyk 1,0 % (1 515 osôb).

## Kultúra a školstvo
V roku 1989 si Maďari na Ukrajine založili Podkarpatský kultúrny spolok (maď*. Karpátaljai Magyar Kulturális Szövetség)* a zastúpenie majú  aj v ukrajinskom parlamente. Zo 17 gymnázií, 84 základných a 8 materských škôl - 53 vyučuje po maďarsky, 19 maďarsky a ukrajinsky, 10 maďarsky a rusky, a 3 vo všetkých troch jazykoch). V Berehove má sídlo maďarské divadlo a Maďarská pedagogická vysoká škola. Inštitút hungarológie a fakulta maďarskej filológie sa nacháda v Užhorode. Po maďarsky vychádza 6 titulov novín a denník *Karpáti Kiadó.* Maďarský obsah má 42 % vysielania v rozhlase a 15% v televízií. 

## Referencie

Ukrajina
Kategória:Etniká, národy a národnosti na Ukrajine
Prírodný park Ještěd

**Prírodný park Ještěd** bol vyhlásený 1. mája 1995 nariadením Okresného úradu v Liberci č. 1/95 a ďalším nariadením OÚ č. 5/2005

## Rozloha
Park sa nachádza na území okresu Liberec, kde zaberá plochu 93,6 km². Lesy pokrývajú plochu 63,7% rozlohy celého územia. Najvyšším bodom parku je Ještěd (1012 m) a najnižšia je údolie Lužické Nisy v blízkosti Bílého Kostola (287 m). Park je dlhý 22 km a jeho maximálna šírka činí 7 km. Prírodný park Ještěd zasahuje alebo priamo pokrýva územie 15 obcí.

## Ochrana
Park chráni ráz krajiny, v ktorej sa nachádzajú estetické a prírodné hodnoty ako napr. lesný porast, mimolesná zeleň, cenný prírodný ekosystém, ale tiež charakteristické poľnohospodárske kultúry a významné ľudské sídla pri turistickom využití pre rozvoj oblasti.

## Pozri aj
* Zoznam chránených území v okrese Liberec

## Externé odkazy
* Nariadenie Libereckého kraja č. 5/2005 o znovu zriadení prírodného parku 

## Zdroj


Ještěd
Kategória:Chránené územia v okrese Liberec
Kategória:Ještědsko-kozákovský hřbet
Strogién z Élidy

**Strogién** alebo **Strógianos** (*Strogién, Strógianos*) bol olympijský víťaz v jazdeckých pretekoch v roku 84 pred Kr.

Strógién, syn Filista z Élidy, si na 174. olympijských hrách vybojoval víťazstvo v jazdeckých pretekoch na koni. V Olympii sa dostihy (kelés) zaviedli na 33. hrách v roku 648 pred Kr. 
 
Záznam o olympijskom víťazstve Strogiéna je uvedený na kamennom podstavci objavenom severozápadne od olympijského Pelopiona. Je to jeden z nápisov (*IvO 198 až  IvO 206*, IvO = W. Dittenberger a K. Purgold, nápisy Olympia, Berlin 1896.) na spoločnom podstavci (nezachovaného sochárskeho diela) detí a  vnukov élidského chovateľa koní Filista (Strogién, Télemachos, Praxagoras, Timareta, Filistos, Theodota a Filonikos), ktorí dosiahli olympijské víťazstvá v jazdeckých disciplínach v rokoch 84 až 76 pred Kr.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni
Kategória:Starovekí športovci z Élidy
Katedra knižničnej a informačnej vedy Filozofickej fakulty Univerzity Komenského v Bratislave

**Katedra knižničnej a informačnej vedy** (**KKIV**) je univerzitné pracovisko Filozofickej fakulty Univerzity Komenského v Bratislave. Zaoberá sa rôznymi aspektami spracovávania a komunikácie informácií, návrhom a architektúrou knižnično-informačných systémov, analýzou a manažmentom informácií a poznatkov, organizáciou a riadením knižnično-informačných inštitúcií, výskumom a spracovaním historických knižničných fondov.

Katedra pripravuje budúcich informačných špecialistov pre organizáciu a manažment informácií a ich tokov, podporu znalostnej ekonomiky a zvládnutie informačnej explózie. Vzdeláva taktiež špecialistov na ochranu kultúrneho dedičstva. Vychováva kvalifikovaných sprostredkovateľov pre procesy v literárnej komunikácii a elektronických sieťach. Zaoberá sa širokým spektrom organizácie poznania a ich šírenia – od rukopisov až po informačnú architektúru, od informačnej ekológie po výskum čitateľských záujmov. 

KKIV je najstaršie univerzitné pracovisko vo svojom odbore na Slovensku. Katedra ponúka v súlade s požiadavkami bolonského procesu a nového vysokoškolského zákona (131/2002) bakalárske, magisterské i doktorandské štúdium v študijnom odbore 3.2.4 knižnično-informačné štúdiá.

Pracovisko sa špecializuje na knižničnú a informačnú vedu a s nimi súvisiacu teóriu aj metodológiu. 
## Dejiny
Katedra od svojho vzniku prešla viacerými zmenami v názve:
* 1961: *Katedra knihovedy*
* 1967: *Katedra knihovedy a vedeckých informácií*
* 1991: *Katedra knihovníctva a vedeckých informácií*
* 1999: *Katedra knižničnej a informačnej vedy*

Do roku 2002 bola jedinou knižnično-informačnou katedrou na Slovensku, zabezpečujúcou vysokoškolské štúdium. Za viac ako 40 rokov fungovania katedry absolvovalo štúdium viac ako 1200 absolventov a viac ako 30 vedeckých uchádzačov. Katedra od roku 1974 vydávala zborník pod názvom *Informatika*, následne od roku 1998 *Knižničná a informačná veda*. 

V súčasnosti katedra ponúka akreditovaný bakalársky, magisterský a doktorandský stupeň vysokoškolského v kreditovom systéme hodnotenia. Okrem toho je na katedre možné vykonať aj rigorózne skúšky a získať titul PhDr., ako aj pedagogickú spôsobilosť v doplňujúcom pedagogickom štúdiu. Katedra je aj významným výskumným pracoviskom v odbore.

## Referencie

## Externé odkazy
* Oficiálna stránka KKIV
* Facebook profil
*Instagram profil
*Twitter profil
*LinkedIn profil

Kategória:Filozofická fakulta Univerzity Komenského v Bratislave
Kategória:Informatika
Kategória:Knižničná a informačná veda
Kategória:Knihovníctvo na Slovensku
U rozmoklé žáby

Prírodná pamiatka **U rozmoklé žáby** sa nachádza pri ceste medzi Mařenicami a Heřmanicami v Podještědí na hraniciach okresov Liberec a Česká Lípa v Lužických horách blízkosti ranča Malevil. Bola vyhlásená 1. júna 2011 na území s rozlohou 1,53 ha.

## Ochrana
Predmetom ochrany sú prechodové rašeliniská a rašelinové lesy, v ktorých sa vyskytujú chránené druhy húb a rastlín. Na ploche zhruba 1,5 hektára tu rastie vzácna rosička okrúhlolistá a vachta trojlistá. Priaznivé podmienky k životu tu majú tiež chránené druhy obojživelníkov, plazov alebo vzácnych vážok, a to vrátane silne ohrozenej vážky jasnoškvrnnej *(Leucorrhinia pectoralis*).

## Cestovný ruch
V najbližšom okolí nevedie žiadna turisticky značená trasa a ani železničná trať. 

## Referencie


## Pozri aj
* Zoznam chránených území v okrese Liberec
* Zoznam chránených území v okrese Česká Lípa

## Externé odkazy
* Nariadenie Správy CHKO Lužické hory o zriadení chráneného územia
* Web Lužické hory
* Web trávnik

## Zdroj

Kategória:Chránené územia v okrese Česká Lípa
Kategória:Chránené územia v okrese Liberec
Kategória:Chránená krajinná oblasť Lužické hory
Škorpión (seriál)

***Škorpión*** (štylizované ako ***</škorpión>***) je americký akčný dramatický televízny seriál. Vysiela ho CBS od 22. septembra 2014. Na Slovensku ho začala vysielať TV Markíza od 14. júla 2015.

Seriál je voľne založený na počítačovom expertovi Walterovi O'Brienovi. V seriáli si O'Brien so svojimi priateľmi navzájom pomáhajú riešiť komplexné globálne problémy a zachraňujú životy.

12. mája 2018 zrušila CBS seriál po štyroch sériach.

## Postavy

## Série a časti

### 1. séria (2014-2015)

### 2. séria (2015-2016)

### 3. séria (2016-2017)

### 4. séria (2017-2018)

## Seriály, ktoré sa odohrávajú v rovnaký čas, v jednou universe
* *[[NCIS]]*
* 
* 
* **
* 
* ''JAG''
* ''Hawaii 5.0''
* *Scorpion*
* ''MacGyver (2016)''
*''Magnum P. I. (2018)''
* ''First Monday''

## Referencie

Kategória:Televízne seriály USA
Kategória:Televízne seriály z roku 2014
Kategória:Televízne seriály CBS
Zoznam chránených území v okrese Mladá Boleslav

Toto je **zoznam chránených území v okrese Mladá Boleslav** aktuálny k marcu roku 2016, v ktorom sú uvedené chránené územia v oblasti okresu Mladá Boleslav.

## Zdroje
* Dáta v tabuľke boli prevzaté z databázy AOPK ČR.
* 

Mladá Boleslav
Mladá Boleslav
Terasy Ještědu

**Terasy Ještědu** je prírodná pamiatka ev. č. 1775, ktorá sa nachádza v okrese Liberec.

## Ochrana
Predmetom ochrany lokality je unikátne nahromadenie produktov mrazového zvetrávania na svahoch Ještědu.

Jednotlivé časti pamiatky (napr. Kamenná brána, Červený kameň, vrcholové sutiny) návštevníkom približuje vybudovaný Náučný chodník Terasy Ještědu.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Nariadenie Okresného úradu Liberec č.3/95 o zriadení chráneného územia
* Na stránke Geologické lokality.cz
* Text na stránkach Libereckého kraja

## Zdroj

Kategória:Chránené územia v okrese Liberec
Kategória:Skalné útvary v Česku
Kategória:Ještědsko-kozákovský hřbet
Kategória:Prírodný park Ještěd
Kategória:Kryštofovo Údolí
Kategória:Liberec
Kategória:Světlá pod Ještědem
U posedu

**U posedu** je prírodná pamiatka ev. č. 468 neďaleko obce Hejnice v okrese Liberec. Oblasť spravuje AOPK ČR Správa CHKO Jizerské hory.

## Ochrana
Dôvodom ochrany je zachovanie porastov, kveteny a krajinných útvarov.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Výnos Ministerstva školstva a kultúry o zriadení chráneného územia
* Na stránke Libereckého kraja (pdf)

## Zdroj

Kategória:Chránené územia v okrese Liberec
Kategória:Chránená krajinná oblasť Jizerské hory
Kategória:Hejnice
Kategória:Územia európskeho významu v Česku
Panský lom

**Panský lom** je prírodná pamiatka ev. č. 2320 južne od mesta Liberec v okrese Liberec. Chránené územie sa nachádza západne od mestskej časti Pilínkov, pod Hlubockým hrebeňom a Černým vrchom Ještědsko-kozákovského chrbta. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je puklinová jaskyňa "Hanychovská" v dolomitickom vápenci bývalého lomu, významné zimovisko netopierov. Zimuje tu napríklad kriticky ohrozený netopier veľký *(Myotis myotis)* s rovnako vzácnym podkovárom krpatým *(Rhinolophus hipposideros)*, veľmi ohrozeným netopierom Brandtovým *(Myotis brandtii)* či vôbec najvzácnejším netopierom severnej Európy, netopierom pobrežným *(Myotis dasycneme)*. 

Výskyt ohrozených druhov rastlín a živočíchov.

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Nariadenie Libereckého kraja o zriadení chráneného územia
* Na stránke Libereckého kraja (pdf)

## Zdroj

Kategória:Chránené územia v okrese Liberec
Kategória:Ještědsko-kozákovský hřbet
Kategória:Jaskyne v Česku
Kategória:Lomy v Česku
Kategória:Liberec
Kategória:Prírodný park Ještěd
Rovienková kotlina

[náhľad|[Pusté pleso v Rovienkovej kotline]]
**Rovienková kotlina** alebo nesprávne **Rovienková dolina** () tvorí severozápadný uzáver Veľkej Studenej doliny pod úsekom hlavného hrebeňa Vysokých Tatier medzi vedľajším ramenom Svišťového štítu od západu a vedľajším južným hrebienkom Javorového štítu od východu. V kotline ležia Pusté plesá a Ľadové pleso. Na mnohých turistických mapách  je zamieňaná s dolinou Rovienky.

## Názov
Kotlinu týmto menom nazval Arno Puškáš. Názov dedukoval z polohy pod Rovienkovou vežou, ale v geografickom okruhu Veľkej Studenej doliny názov, podľa Ivana Bohuša, pôsobí dezorientujúco: „lebo hlavná skupina ďalších odvodených názvov sa viaže zásadne k polohám na sever od línie hlavného hrebeňa Vysokých Tatier. Správnejší je obsah mladších poľských názvov *Pusta Kotlina* pre juhozápadnú a *Graniasta kotlina* pre severovýchodnú časť Rovienkovej kotliny“.

## Referencie

## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Veľký prospekt Prahy z Petřína

**Veľký prospekt Prahy z Petřína** je lept Václava Hollara pozostávajúci z troch listov (dokopy majú rozmery 28 × 113,5 cm), v katalógu Hollarových výtlačkov uvádzaný pod číslom P880(a-c). Lept bol vydaný v Antverpách roku 1649 a vložený bol do Topographie Bohemiae, Moraviae et Silesiae (16. diel Topographia Germaniae), ktorá vyšla v 1650. Vyšiel nedlho po ďalšom Hollarovom veľkom pohľade, v roku 1647 bol vydaný jeho veľký pohľad na Londýn. Na strednom liste nad legendou sa nachádza podpis, kde Hollar uvádza, že lept vznikol na základe kresby, ktorú vydal roku 1636. Roku 1636 sa so svojím novým mecenášom Thomasom Howardom nakrátko vrátil z nemeckých krajín do Prahy a potom sa vydal do Anglicka. Predpokladá sa, že sa kresba dochovala a dnes je v držbe Národnej galérie v Prahe.

Pohľad je zachytený z vyvýšeného miesta na Petříne (Hora sv. Vavřince) a Praha je tu zachytená od Hradčian po Vyšehrad, naľavo je rámcom ruina (s priehľadom na Strahov), napravo potom Hladová zeď. Časti Prahy (Hradčany, Malá Strana, Staré Město a Nové Město) sú popísané a nad nimi sú mestské znaky (na strednom liste je ešte ríšsky a český znak). Vedľa toho sú v oreze niektoré dôležité miesta (budovy) popísané, dvadsať miest označených číslami a v legende popísaných (popisy sú česky, latinsky a nemecky).

## Význam
Hollarov pohľad možno porovnať s dvoma veľkými pohľadmi 17. storočia. Sadelerovým prospektom, kde vlastný pohľad kreslil Filip van den Bosche a roku 1606 vydal Aegidius Sadeler a prospektom Folperta van Ouden Allena z roku 1685.

Hollar k problému pristúpil realisticky, zatiaľ čo obidva spomínané prospekty vyšli z vedustickej tradície a zachytili Prahu idealizovane a hlavne z nadhľadu (teda z miesta, kde nemohol umelec byť). Práve Hollarove zachytenie pohľadu zo skutočného miesta si vyžiadalo, posunutie pohľadu na Petřín a zároveň sa mu podarilo zachytiť "reálny obraz mesta s jeho krajinným reliéfom aj jedinečnou atmosférou".

## Galéria

## Referencie

*

## Literatúra
* LAZAROVÁ, Markéta a LUKAS, Jiří. Praha: obraz města v 16. a 17. století: soupis grafických pohledů = Prague: picture of the town in the 16th and 17th centuries: list of views on graphic art pieces = Prag: Stadtbild im 16. und 17. Jahrhundert: Verzeichnis graphischer Ansichten. Praha: Argo, 2002. ISBN 80-7203-433-2.
* 
* VOLRÁBOVÁ, Alena, ed. a BRIXOVÁ, Michaela. Václav Hollar 1607-1677 a Evropa mezi životem a zmarem: [Národní galerie v Praze - Sbírka grafiky a kresby, Sbírka starého umění: Palác Kinských, 12.10.2007-14.1.2008]. V Praze: Národní galerie, 2007. 370 s. ISBN 978-80-7035-361-5., s. 232–233.

## Externé odkazy

* Velký pohled na Prahu (Praga)  – záznam diela v databáze diela Karla Škrétu a súčasníkov
* Great Prospect of Prague from Petřín Hill – záznam v projekte Europeana
* Velký prospekt Prahy z Petřína – záznam v projekte eSbírky

Kategória:1649
Kategória:Výtvarné umenie
Kategória:Dejiny Prahy
Kázanie svätého Mareka v Alexandrii

**Kázanie svätého Mareka v Alexandrii** (*The Preaching of Saint Mark in Alexandria*) je obraz, ktorého autorom je údajne Gentile Bellini (14291507).

Gentile a Giovanni Bellini boli synovia talianskeho maliara Jacopa Bellini (okolo 1400, Benátky1470, Benátky). Gentile viedol dielňu svojho otca a od roku 1466 sa stal oficiálnym maliarom mesta Benátok. V roku 1469 bol menovaný falcgrófom a v rokoch 1479 až 1481 ho Benátky vyslali na diplomatickú misiu do Konštantínopolu. Po svojej smrti zanechal Gentile svojmu mladšiemu bratovi Giovannimu v závete dva náčrtníky ich otca. V náčrtníku bola aj požiadavka na dokončenie obrazu *Kázanie svätého Mareka v Alexandrii*. Obraz bol pôvodne určený pre Scuolu di S. Marco. Jeho námet nie je obvyklý, rozprávanie zo života patróna nie je súčasťou svätcovej legendy. Maliar zobrazil kázanie svätca na námestí a využil túto príležitosť na vykreslenie mnohých postáv v načúvajúcom dave Benátčanov a Orientálcov. Celý výjav nie je koncipovaný podľa historických kulís, ale podľa maliarovej predstavy o živote v Oriente. Belliniho obraz sa vyznačuje perfektnou perspektívou, jemnými farbami a skvele odtieňovanými farebnými plochami. Jednotný štýl obrazu, maliarova schopnosť ukázať príbeh a nebyť opisný, jeho realizmus a zároveň akási bezstarostná ľahkosť diváka okamžite zaujme. Bellini vo svojej tvorbe rozriešil koexistenciu saturovaných farieb a šírenia svetla a zároveň si prisvojil toskánsky štýl ranej renesancie, taliansky "naturalizmus". Nevadilo mu požičať si všeličo od svojich mladších kolegov, Carpaccia (14551526) a Girorgioneho (14771510). Jeho chromatika anticipuje tonálnu maľbu a opiera sa o prepracované perspektívne prvky diela. Svojmu zmyslu pre rozprávanie podriaďoval nekoherentné, preciozne, pochmúrne alebo rozveseľujúce detaily. Má nesporné zásluhy o vývoj benátskych vedút a panoramatických obrazov.

## Referencie

*

Kategória:Talianske obrazy
Kategória:Pinacoteca di Brera
Rian Johnson

**Rian Craig Johnson** je americký filmový a seriálový režisér, scenárista a producent. Za jeho debutový film *Brick* (2005) získal cenu „Special Jury Prize for Originality of Vision“ na Filmovom festivale Sundance. Ďalej nakrútil filmy *The Brothers Bloom* (2008) a *Looper* (2012). Režíroval taktiež tri časti populárneho televízneho seriálu *[[Breaking Bad]]*: „Fly“, „Fifty-One“ a „Ozymandias“.

V marci 2015 bolo oznámené, že Johnson zrežíruje a napíše scenár k filmu *[[Star Wars|Star Wars: Epizóda VIII]]*, ako aj námet pre *[[Star Wars|Star Wars: Epizóda IX]]*.

## Filmografia

## Externé odkazy
* Rian Johnson na portáli IMBD
* Rian Johnson na portáli ČSFD

Kategória:Filmoví režiséri USA
Kategória:Filmoví producenti USA
Kategória:Scenáristi USA
Kategória:Televízni režiséri USA
Kategória:Osobnosti z Marylandu
Zimná krajina s korčuliarmi

**Zimná krajina s korčuliarmi** je obraz holandského maliara Hendricka Avercampa (1585 Amsterdam1634 Kampen), zvaného tiež „Nemý z Kampen“. Maliar bol totiž od narodenia hluchonemý. Vzdelával sa pravdepodobne u Gillisa van Coninxloo. Maľoval najmä zimné krajiny s mnohofigurálnymi výjavmi či maríny.

Jeho obraz *Zimná krajina s korčuliarmi* ukazuje, ako si prostí vidiečania spolu s elegantnými mešťanmi užívajú zimných radovánok, korčuľujúc na zamrznutej rieke. V popredí vidíme rybársku bárku, uviaznutú v ľade, ktorú sa postavy na obraze pravdepodobne snažia vyslobodiť z ľadového zovretia. Okolitá krajina, domčeky, kostol po ľavej strane, to všetko je zobrazené s úžasnou perspektívou a výrazným koloritom s prepracovanou kresbou. Tento spôsob maľby je pre Hendricka Avercampa charakteristický. Jeho zimné obrazy majú zvláštnu atmosféru, vyznačujú sa chladom, ktorý z maľby priamo vyžaruje. Maliar toho pocitu chladu docieľuje zjednotením jednotlivých prvkov s použitím tlmenej farebnej škály. Hendrick van Avercamp je jeden z najvýznamnejších holandských maliarov. Jeho tvorbu ovplyvnili najmä diela Pietera Breugela staršieho a Arenta Arentsza. Ako maliar krajinkár mal nezmazateľný vplyv na vývoj krajinomaľby.

## Iné projekty

## Literatúra
* 

## Zdroj

Kategória:Holandské obrazy
Kategória:Rijksmuseum
Vojnová loď Temeraire

**Vojnová loď Temeraire ťahaná ku svojmu poslednému kotvisku na zošrotovanie** () je obraz anglického maliara J. M. W. Turnera z roku 1839. Zobrazuje jednu z posledných radových lodí, ktorá sa v roku 1805 zúčastnila Bitky pri Trafalgare, deväťdesiatosem delovú HMS ''Temeraire''.

V čase, keď Turner obraz maľoval, bol na vrchole umeleckej kariéry, už štyridsať rokov vystavoval v londýnskej Royal Academy of Arts.

Hoci zachytáva skutočnú udalosť, obsah je rýdzo symbolický. *Temeraire* bola spustená na vodu 11. septembra 1798 a po takmer päťdesiatich rokoch služby mohla len ťažko belostne žiariť vo svetle zapadajúceho slnka.

## Referencie


## Iné projekty

## Zdroj

Kategória:Britské obrazy
Kategória:Národná galéria (Londýn)
Kategória:Marína (maľba)
Bozk (Klimt)

***Bozk*** je obraz Gustava Klimta, vrcholné dielo jeho tzv. zlatého obdobia. Zrejme najznámejší Klimtov obraz. Namaľoval ho medzi rokmi 1907 a 1908, krátko po sérii troch stropných malieb na viedenskej univerzite. Kým tie vzbudili kvôli erotickému námetu škandál, *Bozk* bol prijatý vrelo.

Zlatú farbu Klimt objavil pri návšteve talianskej Ravenny, kde ho fascinovala byzantská mozaika v Bazilike sv. Vitala. Tiež ho vraj inšpirovali stredoveké knižné iluminácie. Špirálovité vzory na šatách ženy na obraze majú evokovať praveké umenie.

Ako väčšina Klimtových diel aj Bozk stojí na rozhraní symbolizmu a secesie. Rozmery originálu sú 180 cm × 180 cm. Obraz dnes visí v galérii Belvedere vo Viedni (Österreichische Galerie Belvedere).

## Referencie

*

## Iné projekty

## Externé odkazy
* Google Cultural Institute: "Bozk" vo vysokom rozlíšení
* Profil na stránkach Českej televízie

Kategória:Rakúske obrazy
Sloboda vedie ľud na barikády

**Sloboda vedie ľud na barikády** je obraz francúzskeho maliara Eugène Delacroix.

Delacroix sa do dejín výtvarného umenia zapísal predovšetkým ako kolorista. Obdivoval diela Francisca Goyu, Petra Paula Rubensa a Paola Veronesa, tiež svieži a svetlý kolorit obrazov anglického maliara Johna Constabla. Žiarivé farby, kontrast svetla a tieňa použil maliar aj na obraze *Sloboda vedie ľud na barikády*, kde sú vo veľmi vypätej, dramatickej polohe zobrazené krvavé udalosti francúzskej júlovej revolúcie z roku 1830, ktorá nakoniec viedla k zvrhnutiu kráľa Karla X.. Na tomto obraze maliar použil klasicky strohú kompozíciu, oživenú pohybovým bohatstvom figúr. Do stredu obrazu umiestnil ženu ako alegóriu Slobody, držiacu v zdvihnutej ruke trikolóru. Táto ústredná postava na obraze zjednocuje všetky formy a farby celej kompozície. Postava ženy ako alegória Slobody, ktorá uprostred padlých a zranených zdvihnutou rukou s trikolórou vyzýva na boj a zároveň vyjadruje silu, energiu a odhodlanosť francúzskych revolucionárov.

*Sloboda vedie ľud na barikády* je zrejme najslávnejšia Delacroixova maľba. Stal sa priekopníkom francúzskej romantickej maľby. Koncepcia jeho malieb je založená najmä na použitie žiarivých farieb, využíva kontrastu svetla a tieňa. Jeho zaobchádzanie s farbou značne ovplyvnilo impresionizmus.

## Literatúra
*

## Zdroj

Kategória:Francúzske obrazy
Kategória:Musée du Louvre
Kategória:Romantizmus (výtvarné umenie)
Pod Dračí skálou

**Pod Dračí skálou** je prírodná pamiatka ev. č. 644, ktorá sa nachádza v katastri obce Fojtka v okrese Liberec na severnej stráni kopca Dračí vrch (676 m). Správa CHKO Jizerské hory. Územie je chránené od roku 1967.

## Popis územia
Dôvodom ochrany je bohatá lokalita tisa obyčajného v Jizerských horách. Chránené územie sa nachádza na ploche 0,82 ha v nadmorskej výške 535 - 570 m. Počet nájdených tisov je tu 537 z toho zhruba 467 semenáčov. Väčších rastlín tu rastie okolo 70. Najstaršie exempláre dosahujú vek 400 rokov. Nálezisko je oplotené.

## História
V roku 1850 boli takmer všetky mladšie exempláre rastúce všade na svahoch okolo Fojtky, vyhubené. Dôvodom bola zver ohrýzajúca tisy, ktorú Clamm-Gallasovci uzavreli do novej odbory. V roku 1929 sa vykonal súpis fojteckých tisov a bola nariadená ich ochrana.

## Náučný chodník
Prvý náučný chodník náleziskom bol vytvorený v roku 1980 *Mladými ochrancami Jizerských hôr*. Rok 1998 priniesol kompletnú generálnu údržbu areálu (oplotenie, tabule, náučné chodníky, schody atď.).

## Referencie


## Pozri aj
* Zoznam chránených území v okrese Liberec

## Iné projekty

## Externé odkazy
* Návrh na uznesenie Rady ONV v Liberci o zriadení chráneného územia
* Na stránke Libereckého kraja (pdf)

## Zdroj

Kategória:Chránené územia v okrese Liberec
Kategória:Chránená krajinná oblasť Jizerské hory
Kategória:Lesy v Česku
Kategória:Mníšek (okres Liberec)
Melankomas z Kárie

**Melankomas** (*Melankomas*) bol olympijský víťaz v boxe v 1. storočí. 
 
Melankomas, syn Melankomanta z Kárie, je jedným z najznámejších boxerov starovekého Grécka. Z antických autorov najpodrobnejšie poznatky o ňom uvádza Dión Chrysostomos, ktorý v jeho postave zobrazuje možno zidealizovaný portrét pohľadného a zdatného mladého muža umierajúceho v rozkvete svojej kariéry.

Podľa Dióna sa Melankomas ako boxer vyznačoval jedinečným štýlom, ktorým sa dokázal vyhnúť úderom svojich súperov a vybojovať si tak víťazstvo v každom zápase. Tiež upriamuje pozornosť na jeho tvrdý tréning, počas ktorého raz dokázal udržať svoje ruky zdvihnuté celé dva dni. Medzi najväčšie úspechy jeho boxerskej kariéry patrí olympijské víťazstvo (podľa niektorých odborníkov je možné, že toto víťaztvo dosiahol jeho otec) doshiahnuté pravdepodobne na 207. hrách v roku 49 a víťazstvo na pýtických hrách v Delfách. Avšak tohto mladého športovca čakal smutný osud, po športových výkonoch a tréningoch s preťažením až do krajnosti, bez toho, aby si užil radostí života, v Neapole vážne ochorel a zomrel. Ešte aj na smrteľnej posteli sa tento mimoriadne ambiciózny muž, opýtal pankratistu Athénodóra, ktorý bol jeho priateľom z detstva, že koľko dní ostáva do najbližieho atletického stretnutia.

Existuje aj antická správa, od autora Themistia zo 4. storočia, že Melankomas bol milencom budúceho rímskeho cisára Tita, čo by bolo v rozpore so správou, že sa upriamil len na svoju športovú kariéru.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Madona (Edvard Munch)

***Madona*** () je symbolistická maľba nórskeho autora Edvarda Muncha, nazývaná tiež *Tvár jednej Madony*, autorom *Milujúca žena*. Zobrazuje nahú ženu so zmyselným výrazom, ktorý tiež obsahuje bolesť "tisíce minulých generácií" a výraz smrti. Obraz však svojím názvom a istým náznakom svätožiary odkazuje k tradičnému umeleckému zobrazovaniu Panny Márie, k tzv. Madone. Predtým bol obraz vystavovaný v ráme s vyrytými a namaľovanými spermiami a ľudskými zárodkami (rovnakého motívu je použité na litografiu). Obraz patrí do cyklu *Láska* spolu s *Hlasom*, *Bozkom*, *Vampírom* a *Žiarlivosťou*.

Munch vytvoril päť verzií obrazu: dnes sú napríklad v Munchovom múzeu a v súkromnej zbierke Nelsona Blitza. V roku 2004 bola verzia z Munchovho múzea spolu s *[[Výkrik|Výkrikom]]* odcudzená a neskôr nájdená. Existuje aj kolorovaná litografická verzia.

## Pozadie
Modelom k obrazu pravdepodobne stála Dagny Juelová, Munchova milenka a žena Stanisława Przybyszewského. Sám autor neskôr osvetľoval význam obrazu, čo nakoniec rámcovo zodpovedalo jeho poňatiu lásky vôbec, slovami:

## Referencie

*

## Iné projekty

## Literatúra
*

Kategória:Nórske obrazy
Kategória:Symbolizmus
Tyler Posey

**Tyler Garcia Posey** (* 18. október 1991, Santa Monica, Kalifornia, Spojené štáty) je americký herec, hudobník a producent. Preslávila ho rola Scotta McCalla v seriáli stanice MTV, *[[Teen Wolf]]*.

## Osobný život
Ako dieťa dva roky chodil s Miley Cyrus. Tyler bol zasnúbený so svojou dlhoročnou priateľkou Seanou Gorlick, s ktorou začal chodiť už v keď mal 12. Svoje zasnúbenie odvolali v októbri 2014.

Jeho matka Cyndi Garcia Posey zomrela v decembri 2014, po dlhom boji s rakovinou prsníka. Tyler priznáva, že je to niečo, s čím sa musí každý deň vyrovnávať, ale nedovolí, aby ho to stiahlo na dno. 5. séria seriálu *Teen Wolf* je venovaná jej pamiatke.

## Filmografia

### Film

### Televízia

## Referencie


## Zdroj

Kategória:Filmoví herci USA
Kategória:Televízni herci USA
Kategória:Detskí herci
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA mexického pôvodu
Kategória:Rockoví gitaristi USA
Kategória:Osobnosti zo Santa Monica
Dylan O’Brien

**Dylan Rhodes O’Brien** (* 26. august 1991, New York, New York, USA) je americký herec. Je známy najmä vďaka svojej role Stilesa Stilinskiho v televíznom seriáli stanice MTV, *[[Teen Wolf]]* a preslávil sa tiež ako Thomas v dystopickej sci-fi filmovej trilógii *[[Labyrint]] (Maze Runner).* Ďalej si zahral vo filmoch ako * Love and Monsters* (2020), *The First Time* (2012), *American Assassin* (2017), *Stážisti* (*The Intership*; 2013) či *Deepwater Horizon* (2016).

## Skorý život
O’Brien sa narodil v New Yorku ako syn Lisy (rodenej Rhodes), bývalej herečky, ktorá tiež prevádzkovala hereckú školu a fotografa Patrika.Vyrastal v Springfielde v New Jersey, až do veku dvanástich rokov, kým sa so svojou rodinou presťahoval do Hermosa Beach v Kalifornii.Jeho otec je írskeho pôvodu a matka má talianskych, anglických a španielskych predkov. Skôr ako sa dostal k herectvu, chcel chodiť na filmovú školu a byť kinematografiám, ako jeho otec, ale nakoniec sa rozhodol pre herectvo. Dylan okrem herectva hrá aj v kapele Slow Kids At Play, v ktorej je bubeníkom a je veľkým fanúšikom New York Mets. 

## Filmografia

### Film

### Televízia

## Referencie

*

Kategória:Filmoví herci USA
Kategória:Televízni herci USA
Kategória:Hudobníci USA
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA talianskeho pôvodu
Kategória:Osobnosti USA španielskeho pôvodu
Kategória:Osobnosti z New Yorku
Nesenie kríža (Bosch, Gent)

**Nesenie kríža** je obraz maliara ranej holandskej školy Hieronyma Boscha. Obraz sa vyznačuje čiernym pozadím, kde absentuje akákoľvek príroda či nebo, na ktorom sú vyobrazení prevažne maškarné karikované tváre prizerajúcich ľudí. Dnes sa nachádza v Ghente Museu voor Schone Kunsten.

Na tomto obraze sa majster odklonil od snahy o výchovné vyznenie skôr k zachyteniu motívu bláznovstva, ktorý zachytil už skôr na *[[Loď bláznov|Lodi bláznov]]* alebo *[[Fúra sena|Fúre sena]]*.

## Opis
Kompozíciu takmer štvorcového obrazu tvoria dve uhlopriečky, kde na ich priesečníku je potom hlava Ježiša Krista, z ktorej vyžaruje určitý pokoj v kontraste k susednej hlave so zlatou retiazkou s otvorenými kričiacimi bezzubými ústami.

Do obrazu akoby nepatrila svojim príčetným zjavom v ľavom dolnom rohu umiestnená svätá Veronika, ktorá drží rúško s obrazom Ježiša. Oproti nej v pravom rohu naopak vyniká nenávistne vyzerajúci lotor s povrazom okolo krku, ktorý na seba viaže dve zaujaté tváre. Za touto trojicou vyrastá schovaná tajomne odcudzená postava s klobúkom mnohých odtieňov a zlatými nitkami.

Hoci každá postava má úplne rozdielne oblečenie, výraz a rysy, tvoria dohromady určitú zmätenú jednotu.

## Technika
Bosch vytvoril obraz na dubovú dosku. Pre základ nanášal mínium, vápenné mlieko s živočíšnym lepidlom, izolujúci olej a na to druhú vrstvu mínia. Skica je vytvorená nanesením čierneho pigmentu a vodnatého spojiva. Potom používa lazúru. Niekedy sú viditeľné zásahy majstrovho pera. Je tu tiež vidieť novátorstvo v použití bele pre rozjasnenie.

## Referencie

*

Kategória:Renesančné obrazy
Kategória:Holandské obrazy
Vztýčenie kríža

náhľad|Pohľad na triptych v katedrále

**Vztýčenie kríža** je obraz flámskeho maliara Petra Paula Rubensa, pochádzajúci pravdepodobne z rokov 1610 až 1611.
  
## Kompozícia
Maliar Peter Paul Rubens tu zvolil - možno na naliehanie zadávateľa - stredovekú formu triptychu. Ide o jedno z najveľkolepejších Rubensových diel, ktoré prvýkrát predstavil antverpskej verejnosti. Rubensovi sa podarilo zachytiť vnútornú i vonkajšiu dynamiku, maľba má vyvážené farby, dej, silu a napätie. Kompozícia s mnohými tesne vedľa seba umiestnenými postavami v spojení s dôkladne premyslenou, symetrickou a zároveň dynamickou výstavbou ukazujú tú stránku barokového maliarstva, ako si ju najčastejšie predstavujeme. Postranné tabule a strednú tabuľu spája v priestorovú jednotu veľký oblúk, ktorý vytvára dynamickú rovinu pre vztýčenie kríža. Kompozične dôležitý je aj pes, sediaci v ľavom dolnom rohu strednej tabule. Rubens ním naznačuje protiľahlú diagonálu, ktorá vyvažuje sklon hlavného ramena vztýčovaného kríža.

## Opis obrazu
Deväť silných mužov je zachytených v okamihu vztyčovania kríža s Kristom. Využívajú k tomu príkry svah. Na atletických postavách možno vysledovať prácu každého jednotlivého svalu. Rubens si najprv pripravil každý pohyb v starostlivej kresbe, až potom pracoval na olejovej skici. Tak dosiahol dojmu bezprostrednosti. To zodpovedalo protireformačnej zásade, podľa ktorej veriaci mal byť oslovený či vztiahnutý do deja na obraze tak, aby mohol všetko prežívať. Pozornosť je sústredená na ukrižovaného. Svetlom zaliaty Kristus obracia hlavu k nebu, nahor k Bohu otcovi. V hornej polovici Kristovho tela je poznať ozvena antickej plastiky *[[Laokoón]]*. Rubens ju rád kreslil z rôznych perspektív. Laokoón bol považovaný za stelesnenie smrteľného zápasu a vo *Vztýčení kríža* je postavený do služieb kresťanskej myšlienky spasenia. Na spodnú časť ľavej postrannej tabule umiestnil Rubens skupinu žien a detí spolu s Máriou a Jánom. Všetci spoločne cúvajú, tiež tým prispievajú k celkovému dianiu. Na pravej postrannej tabuli skupinu nie je vidieť, sú zakrytý kapitánom na koni. Ten spolu so svojím mužstvom rozkazuje vztýčiť kríž. Za ním pribíjajú na kríže dvoch lotrov odsúdených spolu s Ježišom. Rubensovi sa v obraze podarilo zachytiť vnútornú i vonkajšiu dynamiku, maľba má vyvážené farby, dej, silu a napätie. Kompozícia s mnohými tesne vedľa seba umiestnenými postavami v spojení s dôkladne premyslenou, symetrickou a zároveň dynamickou výstavbou predstavuje tú najlepšiu stránku barokového maliarstva.

## Iné projekty

  
## Literatúra
*

## Zdroj

Kategória:Belgické obrazy